fi fi fi fi en en vo fi fi fi fi fi fi da en fi fi fi fi fi fi fi da fi fi fi fi fi fi fi fi da fi fi fi fi fi fi da en et fi fi en fi en da fi fi fi fi fi fi da en fi fi fi fi fi fi da fi fi fi fi fi fi fi fi da fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi es fi fi fi fi fi fi fi fi fi fi fi vo fi fi fi et fi fi fi fi fi en en fi es en fi en en
Kännykkä kulkee joka paikassa mukana, kun kameraa en ihan joka paikkaan ota mukaan. Näin ollen kännykkään tallentuu erilaisia ja eri paikoista otettuja kuvia sen helppouden takia. Laatu ei ole paras mahdollinen, mutta on näitä kännykkäkuviakin välillä kiva katsella. Joten tässä parin kuukauden ajalta kännykän arkistosta löytyneitä kuvia. Osan kuvista olen jakanut Instagramiin (mut löytää nimimerkillä jenniel_ ), mutta mukana on myös muitakin otoksia.
1. Emme olleet käyttäneet autoa muutamaan päivään ja sattumoisin silloin oli juuri satanut lunta ihan sikana. Illalla mulla oli menoa ja tajusin ehkä vähän liian myöhään, että vois kai sitä käydä autoa katsomassa. Kuvasta ei ehkä niin hyvin näy, mutta auton päällä oli n. 20 cm lunta ja lisäksi viiden sentin jääkerros alimmaisena. Tuossa meni tovi ennen kuin sai sen ajokuntoon. :D 2. Sukulaiset ja kaverit ovat muistaneet meitä ja vauvaamme monilla eri lahjoilla ja tämä vaippakakku leluineen oli yks mieleenpainuvimmista, jonka mun tätini oli tehnyt. Tää tuli ihan yllätyksenä! :) 3. En hirveästi tykkää talvesta, mutta talviset maisemat on kyllä kauniita. Tämä kuva oli vaunulenkiltä. 4. Lapsen myötä oon muuttunut takapenkin teiniksi eli matkustan aika usein ainakin pitkiä matkoja takapenkillä pojan kanssa. Tässä oltiin menossa Timon veljen lapsen synttäreille.
1. Elämäni ensimmäinen värjäyskerta parturikampaamossa! Odottelin värin vaikuttamista ja join kuumaa kaakaota, nam! 2. Kokeilin monia vaatteita, mitkä mulle vielä mahtuu ja mitkä laitan kirpputorille. Yksi vinkki; älä osta vaatteita raskausaikana ajatuksella "tää menee mulle sitte synnytyksen jälkeen". Ei nimittäin mene. Tämän peplum-paidan ostin raskausaikana kirpputorilta ja nykyään se on vähän liian pieni. Meni siis uudestaan kirpputorille, vaikka kovin paljon siitä tykkäsinkin. 3. Pojalla oli jumpsuit-päivä. Että nää collegehaalarit on niin käteviä! 4. Vaunulenkillä. :)
1. Tää oli yks päivä tässä Helmikuussa, kun pitkästä aikaa moneen viikkoon paistoi aurinko. Kyllä voi yks aurinko piristää niin paljon mieltä! 2. Ikuistin pojan jalanjäljet sormiväreillä paperille. Oli vähä haastava. Vielä pitäis jossain vaiheessa laittaa kipsiin pojan kädenjälki, kun saimme sellaisen lahjaksi mun tädiltä. 3. Joka kaupassa ei muuten ostoskärryihin saa niin hyvin sopimaan turvakaukaloa. Näin ei muuten kannata tehdä jos ostaa viikon ruoat, koska ruoat ei enää mahdu kärryyn! :D 4. Remppaa eli olohuoneen tapetointia.
1. Kirpputorilöytöjä pojalle. Nää kaikki yhteensä 20€. Tuo tilkkutäkki-peitto oli täysin uusi ja makso 8€, kun normaali hinta on 19,90€. 2. Nappasin Kokkolan keskustasta kuvan, kun käytiin siellä shoppailemassa. Nykyään käyn melkeenpä aina Vaasassa, Kokkolassa tai Lempäälän Ideaparkissa shoppailemassa, kun täällä Seinäjoella on vähän huonosti noita vaatekauppoja. 3. Meidän poika jo 10 viikkoa.♥ 4. Yhteiskuvaa Timon kanssa. Laatu ainakin on tosi hyvä täs kuvas. :D
Hei! Yleensä yritän tehdä niin, ettei samaa kategoriaa olevia postauksia tulisi peräkkäin, mutta nyt ajattelin, että menkööt! Nyt siis toinen sisustusaiheinen postaus tähän perään. Oon ihastellut Pinterestissä ja blogeissa näkemiäni kuvia erilaisista lautaseinistä. Joissakin tämä seinä on toteutettu ihan oikeilla laudoilla, mutta joissakin on näppärästi käytetty oikealta laudalta näyttävää tapettia. Tampereen Ikeassa oli yksi esittelyhuone aidon näköisellä lautaseinällä, joka paljastui lähempää katsottuna tapetiksi. Sen jälkeen inspiroiduin vain lisää, että tuollaisen haluan itselleni! Aloin etsimään netistä, mistä löytäisin lautatapettia suht edulliseen hintaan ja tätä löytyi sitten K-raudasta. Tapetti on Collection for walls, modern 201401.
En itse uskaltanut lähteä tapetoimaan vaan luovutin homman suosiolla ammattilaiselle eli iskälle. Timon kanssa irrotettiin jonkin verran vanhoja tapetteja pois, mut muuten iskä teki loput. Oli siinä yllättävän kova homma, kun niitä tapettikerroksia oli niin montaa (vuodesta -85 lähtien) ja alinta tapettikerrosta ei saatu edes pois, kun se on laitettu suoraan lastulevyn päälle. Seinä piti pakkeloida, hioa ja laittaa pohjamaalikin ennen uutta tapettia. Joka tapauksessa tässä siis ennen ja jälkeen kuvat. Jälkeen kuvassa tästä pidemmästä seinästä puuttuu vielä listat, mutta alkaa antako sen häiritä. ;)
Olohuoneessa meillä oli tällainen tapetti ennen
Vaihdettiin myös tätä isoa seinää vastapäätä olevan seinän tapetti ja siinä oli ennen tällainen lasikuitutapetti.
Mitä mieltä ootte? Ite ainakin tykkään paljon tästä muutoksesta! :)
keskiviikko 18. helmikuuta 2015
Samassa huoneessa, jossa on tietokonenurkkaukseni, on meillä tuleva lastenhuone. Tällä hetkellä siellä on tietokoneen lisäksi lastenvaunujen säilytyspaikka sekä hoitotaso vaipanvaihtoa ja vaatteiden vaihtoa varten. Pohdimme sitä, ostammeko erillisen hoitopöydän, joka täytyisi laittaa varastoon, kun sitä ei enää käytetä vai hoitopöydän, josta saisi kätevästi vaikka hyllyn sen jälkeen, kun hoitopöytää ei enää tarvitse. Lopulta tulimme siihen tulokseen, ettemme ostaneet hoitopöytää ollenkaan vaan käytimme hyödyksi Ikeasta ostamaamme lipastoa (Birkeland) ja teimme siitä hoitopöydän.
Hoitoalustan löysin paikkakuntamme facebook -kirpputorilta ja alunperin se on Pikku Piian mallistoa. Rakastuin niin tuohon tähtikuvioon, että se oli pakko saada, kun sen facebookissa näin. Se oli vain vähän liian liukas tuohon lipaston päälle, niin sen alle laitoin liukuesteen, jota yleensä laitetaan mattojen alle, ettei ne luista. Pysyy ainakin paikoillaan, vaikka lapsi vähän liikkuisikin! Hoitopöydällä olevasta korista löytyy kaikki tarpeellinen kuten vaipat yms. Kosteuspyyhkeet, talkki, hoitovoide, vanupuikot ym. on myös heti käsien ulottuvilla. Tuo valkoinen seinä lipaston takana on aika tyhjä ja tarkoitus olisi siihen askarrella erilaisia loruja ym. mitä voisi sitten vaippaa vaihtaessa lorutella lapsen kanssa. Tämä projekti on jäänyt vähän vaiheeseen vielä. :D
Olin katsellut erilaisia lastenhuoneiden sisustuksia ja ihastuin siihen ideaan, että hoitopöydän vieressä olisi pieni naulakko, johon voisi tarvittaessa ripustaa esimerkiksi pyyhkeet tai haalarit. Yritin sitten etsiä unelmieni hyllyä, joka ei kuitenkaan maksaisi sataa euroa... Sattumoisin löysinkin sitten Halpa-hallista tämän ihanan hyllyn. Ostin tämän jo viime syksynä, mutta se päätyi seinälle vasta pari viikkoa sitten. Mutta parempi myöhään kuin ei milloinkaan! Hyllyn päältä löytyykin kivasti harsot (suurin osa oli pesussa tuolloin) ja pyyhkeet.
Meidän makuuhuoneessa on sitten pikkuisen pinnasänky, joka on ostettu Ikeasta (Sundvik). Lasten juttuja ostaessa mietin sen pitkäikäisyyttä, mikä mielestäni toteutuu tässä Ikean pinnasängyssä. Sängystä nimittäin saa yhden laidan kokonaan pois, jonka vuoksi lapsi voi nukkua siinä myös silloin, kun hän on tarpeeksi vanha menemään itse sänkyyn ja nousemaan sieltä pois. :)
Multa toivottiin postausta vauvaan liittyvistä jutuista niin tässä yksi. Tulossa ois vielä ainakin vaatteisiin ym. liittyvää postausta ja aion esitellä yhden hankinnan, mikä on ollu ihan paras ostos talvivauvaa ajatellen. :)
Category: koti, lapset, sisustus, vauva
maanantai 16. helmikuuta 2015
Viikonloppuna pakattiin lähes koko omaisuus (ainakin tuntui siltä) autoon ja lähdettiin 90 km päähän vanhempieni luokse. Lauantaina käytiin Kokkolassa shoppailemassa. Tää on oikeasti niin säälittävää, kun Seinäjoki on isompi kaupunki kuin esimerkiksi Kokkola ja silti täytyy käydä shoppailemassa muualla. Justiin luin sitä paitsi facebookista, että Mick's lopettaa Seinäjoen liikkeensä. Sieltä oon yleensä vaatteet löytäny mulle ja Timolle joten ei auta ku lähteä aina muualle ostoksille. Kokkolasta tosiaan löysin neljät farkut. Kahdet Cubukselta ja kahdet Gina tricotista eli juuri näistä kaupoista, jotka Seinäjoelta puuttuu. Muitakin pieniä juttuja löysin, mutta nuo farkut oli kyllä tärkeimmät.
Vaikka viikonloppu oli taas täynnä ohjelmaa, niin se oli joka tapauksessa rento. Pojalla riitti hoitajia, niin ei tarvinnu itse niin paljon touhuilla hänen kanssaan. Oon nauttinut takkatulesta, katsonut tv:stä Lumikki ja metsästäjä -elokuvaa ja syönyt taas kaikenmaailman herkkuja kuten äidin kokeilemia pikkuleipiä ja köyhiä ritareita. Tänään sitten palattiin taas arkeen ja aloitettiin tapetoimaan olohuoneen seinään uutta tapettia, mistä tulee postausta myöhemmin ennen ja jälkeen -kuvien kanssa.
torstai 12. helmikuuta 2015
Kävin tuossa yks päivä kaupungilla shoppailemassa, kun äitini oli täällä käymässä. Oli hiukan helpompaa tuo ostoksilla käynti, kun oli joku toinen, joka oli pojan kanssa sillä aikaa, kun itse olin sovituskopissa. Vaatteita en hirveästi löytänyt, mutta muutaman korun ostin. En oo mikään hirveän koruihminen, että ostaisin esimerkiksi 25 euroa maksavan kaulakorun ellei se todella iske, mutta jos 25 euron kaulakorun saa eurolla, niin miksi en ostaisi? Sainpahan ainakin kerrytettyä koruvarastoani, mikä siis on ollut todella pieni. Tykkäisin käyttää enemmän koruja, mutta jotenkin ne aina jää. Tässä kuitenkin nämä korut, mitä löysin.
Kaulakoru Mick's 1€ (24,95€)
Rannerenkaat - Glitter 1€/kpl (6,90€/kpl)| Kaulakoru - Glitter 2€ (14,90€)
Kaulakoru - Glitter 3€ (24,90€)
tiistai 10. helmikuuta 2015
Viikonloppuisin meillä on tapana syödä vähän jotain erikoisempaa. Yleensä sunnuntai on se päivä, kun pyrin tekemään myös jälkiruoan. Tykkään kokeilla kaikkia erilaisia jälkiruokia, mutta rahka on kyllä ihan lemppari. Viime lauantaina kuitenkin tehtiin tortilloja. En edes muista, millon viimeks oon niitä syönyt, vaikka ne on niin hyviä! Meidän normaali tortillatäytteeseen tulee jauhelihaa (joskus myös kanaa), salaattia, taco- tai salsakastiketta ja dippiä (taco). Tortilloissa on vaan se huono puoli, että sitä on niin sottasta välillä syödä, mut muuten ihan jees. :D
Ja pakko mainita tää, kun oikeesti minä ja Timo ei ikinä osteta limsaa kotiin. Limsaa voi juoda esim. juhlissa tai jossain pikaruokaravintolassa ruoan kanssa, mutta ei sitä osteta kotiin. Yhtäkkiä Timon on alkanu tekee hirveästi mieli limsaa joka kauppareissulla. Välillä se menee vaan ihastelemaan erilaisia limsoja hyllylle, mutta ei välttämättä osta mitään. Joskus sieltä tuleekin pari pulloa mukaan. Mulla taas on lähiaikoina ollu pakkomielle kivennäisvesiin. Ne on ihan sikahyviä! Sen takia tämä on ihan outoa meille, kun meidän pöytäkattauksessa on limsaa ja kivennäisvettä. :D
Mutta hei te lukijat, kirjottakaa kommentteihin, mitä te laitatte tortillan täytteeksi? :) Ois kiva saada vinkkejä!
Pahvilaatikon kätköistä löydetyt vaatteet
lauantai 7. helmikuuta 2015
Farkkupaita - H&m | Farkut - Kirpputori/Zara | Kengät - Nahkapaikka | Rannekoru - Vila
Heipä hei ja hyvää lauantaita! Meillä oli tänään oikeen kuvauspäivä. Napattiin itselaukaisimella perhekuvia sekä nämä päivänasu -kuvat. Timoa vaan alko jo kyllästyttää kuvien ottaminen "no eikö se ollu jo siinä" ja perhekuvissa poikakin alko jo itkeä, kun se turhautu. :D Tässä kuitenkin nämä päivänasu -kuvat. Tuo farkkupaita on yks mun lempparipaidoista, jonka oon kaivanu esille pahvilaatikosta. Samoin nuo farkut ovat samaisesta pahvilaatikosta. Farkkujen lahkeissa on kivat vetoketjut, mutta ne ei näissä kuvissa hirveästi näy, kun kengät peittävät ne. Tätä paitaa ja farkkuja en oo käyttäny varmaan vuoteen. :D
Pidän muuten harvoin hiuksia kiinni, mutta nyt halusin laittaa hiukset rennolle ponnarille. Pitäis kyllä ostaa noita "puhelinlankaponnareita" lisää, koska ne on vaan niin paljon kivempia kuin normaalit ponnarit. Käytiin tuossa parin tunnin vaunulenkillä ja samalla kierreltiin kaupoissa. Loppu lauantai-ilta menee vaan kotosalla. :)
Mutta mitäs mieltä ootte asusta?
Category: asut, lifestyle, muoti
"Mut vaan itteensä voi muuttaa, toist ihmistä ei"
torstai 5. helmikuuta 2015
Elastinen - Oo siellä jossain mun
Viime aikoina oon ollu niin fiiliksissä lisääntyvästä valosta ja siitä, että pimeä tulee koko ajan vain myöhemmin.♥ Harmikseni oon joutunut katsomaan lisääntyvän valon määrää vain ikkunasta, sillä en ole pojan kanssa halunnut lähteä ulos ollenkaan. Poika nimittäin on ollut vähän kipeä. Onneksi on ollut kuitenkin tosi lievä tauti ja jospa me jo huomenna mentäis vaunuttelemaan tuonne kivaan ulkoilmaan. Jotenkin mulla on ollut ihan hirveän kylmä koko ajan, niin oon sitten saunonut joka toinen päivä. Rakastan niin saunomista.♥
Meillä on nyt lähiaikoina käynyt paljon vieraita vauvaa katsomassa ja itsekin olemme käyneet sekä mun että Timon sukulaisilla vauvaa näyttämässä. Lisäksi sain nauttia kolmen peräkkäisen yön verran sitä, että poika nukkui kokonaisen yön putkeen ilman syöttöjä! Ja syötön ja vaipanvaihdon jälkeen hän on nukahtanut uudestaan aina. Tää on niin luksusta verrattuna niihin 2-3 tunnin pätkiin! Oon ollu itsekin paljon pirteämpi.
Oon myös kerännyt ison kasan kirpputorille meneviä vaatteita ja tavaroita. Pitäis vaan tosiaan se pöytä varata ja jaksaa hinnotella tavarat. Sitten oon kattellu nettikaupoista itselleni uusia vaatteita, mutta en ole ainakaan vielä laittanut mitään tilaukseen. Oon nimittäin kohta jo kaikki vaatteeni laittanu kirpparikasaan, ettei mulla ole kohta vaatteita ollenkaan. ;D
Siinä vähän mun tämän hetken kuulumisia. Halusin vaan tulla höpöttelemään tänne jotain ja samalla julkaista täällä kuvia, joita en ole blogin puolelle aikaisemmin laittanut. :) Nyt kuitenkin alan valmistautumaan nukkumaan. Ihan kiva välillä kirjoittaa tälleen suoraan omia ajatuksiaan, koska usein teen postaukset valmiiks muutamia päiviä tai jopa viikkoa ennen niiden julkaisua. Tämän postauksen tein kuitenkin reaaliajassa. :)
Category: kuulumiset, lifestyle, musiikki
tiistai 3. helmikuuta 2015
Niin kuin jo taisin mainita, niin me muutettiin rivitalokolmioon tuossa loppuvuodesta. Olin silloin viimesillään raskaana ja tavoite oli vain saada tavarat sisälle ja isommat huonekalut suht paikoilleen ennen vauvan syntymää. Vaikka tätä asuntoa ostaessa ajatteli, ettei täällä nyt tarvi mitään remontoida, mutta jotenkin niitä remppakohteita onkin löytynyt vaikka kuinka paljon. Lisäksi tässä tosiaan menee jonkin verran aikaa, että saan kaikki huoneet näyttämään siltä, miltä haluan. Blogiin tulee siis jatkossakin sisustusjuttuja. ;D
Olin haaveillu eteiseen yhdelle tyhjälle seinälle isoa peiliä, koska se seinä nyt vaan näytti siltä, että siihen sopisi peili. Kaikki isot ja hienot peilit vaan on niin kauhean hintaisia, että niistä saa kyllä pulittaa ainakin jonkun satasen. Noo, näin sitten Jyskin mainoksessa, että niillä on yks hieno peili puoleen hintaan sekä hopealla että valkoisella kehyksellä. Satuttiin olemaan Timon kanssa siellä päin, niin kävästiin samalla Jyskissä ja se valkonen peili oli niin mun näkönen, etten voinut jättää sitä kauppaan.
Sitten joku aika sitten löysin myös kauan haaveilemani avainnaulakon eteiseen. Tämän yksilön löysin Halpa-hallista. Se ei tosin vielä ole oikealla paikallaan. Tämän asunnon entiset asukkaat olivat jättäneet kyseiseen paikkaan naulan, niin laitoin sen vaan siitä roikkumaan. Pohdin vielä laitanko eteiseen myös yhden liitutaulun seinälle tuon avainnaulakon lisäksi. Lisäksi tuo toinen valkoinen peili lattialla ei tule jäämään tuohon vaan siihen tilalle olisi tarkoitus ostaa vaatekaappi, jossa olisi ainakin yksi vaatetanko ja toinen kaappi täynnä hyllyjä. Luultavasti myöskään seinät eivät jää valkoiseksi ja lattiankin haluaisin vaihtaa, mutta siitä enemmän sitten myöhemmin, kun se on ajankohtaista. Voi tosin mennä jonkin aikaa. :D
Peili seinässä - Jysk | Peili lattialla - saatu lahjaksi | Matto - Minimani | Lipasto - Jysk | Avainnaulakko - Halpa-halli | Naulakko - Ikea | Kenkäteline - Ikea | Enkelin siivet - saatu lahjaksi
Category: eteinen, koti, sisustus
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Pahvilaatikon kätköistä löydetyt vaatteet
"Mut vaan itteensä voi muuttaa, toist ihmistä ei"
CopyRight © | Theme Designed By Hello Manhattan